

|  |  |
| --- | --- |
| **ДО**  **ЗАМЕСТНИК-МИНИСТЪРА НА ЗЕМЕДЕЛИЕТО И ХРАНИТЕ И РЪКОВОДИТЕЛ НА УО НА ПРСР 2014-2020 Г.** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | *Проект на заповед за промяна на процедура чрез подбор BG06RDNP001-4.001 по подмярка 4.2. „Инвестиции в преработка/маркетинг на селскостопански продукти“ от мярка 4 „Инвестиции в материални активи“ от Програмата за развитие на селските райони за периода 2014-2020 г.* |

**УВАЖАЕМ ГОСПОЖО ЗАМЕСТНИК-МИНИСТЪР,**

Със Заповед № РД 09-79 от 09.02.2018 г., на ръководителя на Управляващия орган на ПРСР 2014-2020 г. са утвърдени Насоки за кандидатстване по процедура чрез подбор на проектни предложения BG06RDNP001-4.001 по подмярка 4.2. „Инвестиции в преработка/маркетинг на селскостопански продукти“ от мярка 4 „Инвестиции в материални активи“ от Програмата за развитие на селските райони 2014-2020 г. Заповедта е изменена и допълнена със Заповед № РД 09-186 от 26.02.2018 г. за поправка на техническа грешка, Заповед № РД 09-893 от 16.09.2019 г. и Заповед № РД 09-767 от 29.07.2021 г., с които е увеличен бюджета по приема. Със Заповед № РД 09-649 от 25.06.2021 г. и Заповед № РД 09-944 от 15.09.2021 г. е изменено Приложение № 9 „Административния договор“. Със Заповед № РД 09-570 от 30.05.2024 г. са изменени Условията за кандидатстване, Условията за изпълнение и Приложение № 9 „Административния договор“, свързани с актуализиране на изискванията за поддържане съответствие с критериите за подбор и по- конкретно критерий за оценка 6.3. Със Заповед РД09-225/06.03.2023 г. е удължен крайният срок за изпълнение на одобрените проектни предложения.

Във връзка с горецитираните заповеди за увеличение на бюджета по процедурата, част от административните договори са сключени през 2021 г. Сключването на тези договори съвпадна с руското нашествие в Украйна, което постави както земеделските стопани, така и предприятията пред значими предизвикателства, свързани с безпрецедентно нарастване на цените на строителните материали, машини, съоръжения и услуги. Кризисната ситуация допълнително влошава традиционно ниската ликвидност на малките и средни предприятия, което води до невъзможност за изпълнение на административните договори и поставя в риск изпълнението на заложените цели по подмярка 4.2 „Инвестиции в преработка/маркетинг на селскостопански продукти“. Всички тези предизвикателства, налагат изменения на сключените административни договори с цел преструктуриране на първоначално заложените при кандидатстване разходи, което води до допълнително забавяне на тяхното изпълнение.

Постъпило е искане за удължаване на срока за изпълнение на сключен през 2021 г. административен договор, който е в процес на изпълнение.

От друга страна, съгласно чл. 2, параграф 2 от Регламент (ЕС) 2020/2220, крайният срок за извършване на плащанията по Програмата за развитие на селските райони 2014-2020 г. (ПРСР 2014-2020) и оперативните програми се удължава до 31 декември 2025 г.

Съгласно чл. 26, ал. 7, т. 1 от Закона за управление на средства от Европейските фондове при споделено управление (ЗУСЕФСУ), след откриване на процедура чрез подбор, Насоките за кандидатстване може да се изменят при промени в правото на Европейския съюз.

Въпреки направеното изменение на срока за изпълнение със Заповед РД09-225/06.03.2023 г., предвид гореизложените мотиви е подготвен проект на Заповед за изменение на Заповед № РД 09-79 от 09.02.2018 г.

Проектът на заповед за изменение на Заповед № РД 09-79 от 09.02.2018 г., с която се увеличава срокът за изпълнение на проектните предложения по процедура № BG BG06RDNP001-4.001, съобщение и проект на доклад на заместник-министъра на земеделието и храните, съдържащ мотивите за издаване на заповедта, бяха публикувани на електронната страница на Министерството на земеделието и в ИСУН 2020за писмени възражения и предложения в съответствие с чл. 26, ал. 4 от ЗУСЕФСУ. Направените целесъобразни бележки и предложения са отразени.

**УВАЖАЕМА ГОСПОЖО ЗАМЕСТНИК-МИНИСТЪР,**

Във връзка с гореизложеното и на основание чл. 26, ал. 7, т. 1 от ЗУСЕФСУ предлагам да издадете заповед за изменение на Заповед № РД 09-79 от 09.02.2018 г., с която са утвърдени Насоки за кандидатстване по процедура чрез подбор на проектни предложения № BG06RDNP001-4.001 по подмярка 4.2. „Инвестиции в преработка/маркетинг на селскостопански продукти“ от мярка 4 „Инвестиции в материални активи“ от ПРСР 2014-2020 г.

С уважение,

